SINTEZA
la proiectul hotărârii Guvernului cu privire la aprobarea Conceptului Sistemului 
Informațional de Management al Datelor din Domeniul Sportului

	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	 Agenția de Guvernare Electronică
(3007-107 din 07.05.2026)
	1
	Instituția publică „Agenția de Guvernare Electronică” (în continuare – IP AGE) a examinat proiectul hotărârii Guvernului cu privire la aprobarea Regulamentului resursei informaționale formate de Sistemul informațional de management al datelor din domeniul sportului, autor – Ministerul Educației și Cercetării, prezentat spre coordonare prealabilă, și, în limitele competențelor sale, înaintează următoarele obiecții și propuneri: 
La proiectul hotărârii Guvernului: 
1. Având în vedere competența Guvernului de aprobare a creării resurselor informaționale de stat, stabilită în art.22 lit.c) din Legea nr.467/2003 cu privire la informatizare și la resursele informaționale de stat, propunem de completat partea dispozitivă a proiectului de hotărâre cu un punct nou, care va deveni pct.1 și va avea următorul cuprins: 
„1. Se instituie resursa informațională formată de Sistemul informațional de management al datelor din domeniul sportului.”. 
2. La pct. 1, cuvântul „Regulamentului” să se substituie cu cuvântul „Regulamentul”, pentru înlăturarea erorii gramaticale. 
La proiectul de Regulament: 
3. În conformitate cu art.22 lit.d) din Legea nr.467/2003, Guvernul este abilitat să aprobe regulamentul unei resurse informaționale de stat, dar nu regulamentul unui sistem informațional de stat. În acest context, se propune ca pct.1 să fie reformulat și expus în următoarea redacție: 
„1. Regulamentul resursei informaționale formate de Sistemul informațional de management al datelor din domeniul sportului (în continuare – Regulament) stabilește drepturile și obligațiile subiecților raporturilor juridice cu privire la crearea și ținerea resursei informaționale (în continuare – RI formată de SIMDDS), modalitatea de ținere a acesteia, procedura de înregistrare, modificare, completare și radiere a datelor, interacțiunea cu furnizorii de date, precum și măsurile de asigurare a securității resursei informaționale.”.
4. Subsecvent, tot textul proiectului de Regulament, inclusiv denumirile capitolelor, trebuie să fie revizuite și să se refere la reglementarea RI formate de SIMDDS și nu la reglementarea SIMDDS. 
5. În art.9 din Legea nr.71/2007 cu privire la registre, la nivel de norme primare, sunt enumerați expres subiecții raporturilor juridice în domeniul registrelor, și anume: 
a) proprietarul registrului;
b) posesorul registrului; 
c) deținătorul registrului; 
d) registratorul și subregistratorul; 
e) furnizorul datelor registrului; 
f) destinatarul datelor registrului. 
Pentru aducerea în concordanță cu normele respective, din proiectul de Regulament necesită să fie excluse sbp.8.3. și pct.11, întrucât calitatea de administrator tehnic al unei resurse informaționale de stat nu este caracteristică unui registru (i.e. resursa informațională de stat). Cu toate acestea, este oportun să menționăm că norme aferente calității Instituției Publice Serviciul Tehnologia Informației și Securitate Cibernetică de administrator tehnic al SIMDDS sunt deja incluse în Conceptul sistemului informațional respectiv, aprobat prin Hotărârea Guvernului nr.41/2026. 
6. La pct.13, lista furnizorilor de date pentru RI formată de SIMDDS este restrânsă la Agenția Servicii Publice și Casa Națională de Asigurări Sociale. Luând în considerare natura datelor gestionate de sistem (date privind sportivii, antrenorii, arbitrii, structurile sportive, calificările profesionale, starea de sănătate aptitudinală pentru activități sportive), considerăm necesar ca autorul proiectului să verifice și, după caz, să completeze lista furnizorilor cu alte instituții relevante (e.g. instituțiile de învățământ cu profi sportiv, Centrul Sportiv de Pregătire a Loturilor Naționale etc.) sau să clarifice expres în nota de fundamentare motivele excluderii acestora.
7. Pornind de la faptul că în cadrul RI formate de SIMDDS va fi prelucrat un volum semnificativ de date cu caracter personal aferente sportivilor (inclusiv minorilor, sportivilor cu statut militar sau special), antrenorilor, arbitrilor și personalului structurilor sportive, se recomandă ca, la etapa de avizare a proiectului, în lista autorităților avizatoare să fie inclus și Centrul Național pentru Protecția Datelor cu Caracter Personal.
	






Nu se acceptă.
Sistemul a fost instituit prin Hotărârea Guvernului nr. 41/2026. Temeiul a fost modificat.


Se acceptă.
Pct.1 a fost redactat.

Se acceptă. Pct.1 a fost redactat.










Se acceptă. 
Textul proiectului a fost revizuit.
Se acceptă.
Sbp. 8.3. și pct. 11. au fost exluse.














Se acceptă. Pct. 13 a fost completat cu furnizorii relevanți.







Se acceptă.
La etapa de avizare va fi inclus Centrul Național pentru Protecția Datelor cu Caracter Personal.

	Ministerul Dezvoltării Economice și Digitalizării
(13/2-1952 din 09.06.2026)
	
	La Regulamentul resursei informaționale formate de Sistemul informațional de management al datelor din domeniul sportului 
Informăm că în Regulamentul expus se constată utilizarea improprie a sintagmei „resursa informațională formată de Sistemul informațional de management al datelor din domeniul sportului” în contexte care vizează de fapt funcționalitățile tehnice ale Sistemului informațional de management al datelor din domeniul sportului, aspecte reglementate distinct prin Conceptul SIMDDS aprobat prin HG nr. 41/2026. Cu titlu de informare, precizăm că conform prevederilor art. 3 al Legii nr. 467/2003, resursă informațională este totalitate de informații documentate în sistemele informaționale automatizate, organizată în conformitate cu cerințele stabilite și cu legislația în vigoare, în timp ce sistemul informațional constituie infrastructura (tehnologii, metode, personal) destinată gestionării acestei informații. Deși cele două entități sunt interdependente, ele sunt distincte din punct de vedere funcțional și juridic. Totodată, potrivit prevederilor art. 3 al Legii nr. 71/2007 cu privire la registre, registrul este totalitatea informațiilor documentate ținute în sisteme informaționale automatizate, organizată în conformitate cu cerințele stabilite și cu legea. Subsecvent, articolul 76 al Legii nr. 467/2003 menționează expres care sunt documentele sistemelor și resurselor informaționale de stat: conceptul sistemului informațional, caietul de sarcini al sistemului informațional și regulamentul resursei informaționale. În contextul celor expuse, reiterăm că Regulamentul nu este conform sub aspectul obiectului de reglementare. Deși titlul face referire la resursa informațională formată de Sistemul informațional de management al datelor din domeniul sportului, obiectul reglementat, de fapt, este Sistemul informațional de management al datelor din domeniul sportului. În concluzie, în contextul prevederilor art. 1 al Legii nr. 71/2007, informăm că proiectul Regulamentului resursei informaționale formate de Sistemul informațional de management al datelor din domeniul sportului urmează a fi aliniat cadrului normativ aplicabil registrelor, delimitând reglementările ce vizează resursa informațională vis-a-vis de sistemul de gestiune aferent.
	Se acceptă.
Proiectul a fost revizuit în vederea delimitării clare între reglementările aferente resursei informaționale și cele care vizează funcționarea Sistemului informațional de management al datelor din domeniul sportului.

	Ministerul Afacerilor Interne
(30/2340 din 09.06.2026)
	
	La proiectul Regulamentului: 
1. La pct. 12, se propune completarea listei furnizorilor de date prin includerea Ministerului Afacerilor Interne (în continuare – MAI), în măsura în care sistemul va prelucra informații referitoare la sportivii cu statut special din cadrul autorităților aflate în subordinea acestuia. Având în vedere că proiectul conține prevederi privind prelucrarea și gestionarea datelor referitoare la sportivii cu statut militar sau special din cadrul structurilor de apărare, ordine publică și securitate națională, aspect reglementat la pct. 34 și pct. 55 din Regulament, iar MAI este una dintre autoritățile publice care administrează și utilizează astfel de categorii de date, includerea acestuia în lista furnizorilor de date este justificată și necesară pentru asigurarea exhaustivității și actualizării informațiilor procesate prin intermediul sistemului. 
2. La pct. 14, se recomandă completarea normei cu precizarea expresă a categoriilor de date care pot fi accesate de destinatarii externi, precum și a limitărilor aplicabile datelor cu caracter personal și datelor supuse unui regim special de protecție. Modificarea este justificată de necesitatea delimitării clare a volumului de informații accesibile destinatarilor externi, în scopul prevenirii accesului neautorizat la date cu caracter personal sau la informații protejate printr-un regim special. 
3. La pct. 24, se optează pentru completarea acestuia cu subpunctul 24.1 cu următorul cuprins: 
„24.1. Destinatarii datelor nu sunt în drept să redistribuie, să transmită sau să reutilizeze informațiile obținute din RI formată de SIMDDS în alte scopuri decât cele prevăzute de legislație și pentru care le-a fost acordat accesul.”. Instituirea acestui subpunct are drept scop prevenirea utilizării neautorizate a datelor, consolidarea garanțiilor privind protecția informațiilor și asigurarea respectării principiului limitării scopului prelucrării datelor, inclusiv în cazul datelor cu caracter personal și al informațiilor supuse unui regim special de protecție. Măsura este necesară având în vedere că sistemul va conține astfel de categorii de date, a căror utilizare trebuie limitată strict la scopurile pentru care au fost colectate și prelucrate. 
4. Se propune expunerea pct. 34 în redacție nouă cu următorul cuprins: ,,34. Înregistrarea datelor privind sportivii cu statut militar sau special din cadrul structurilor de apărare, ordine publică și securitate națională se realizează conform unui regim special de acces, stabilit în conformitate cu legislația aplicabilă, iar accesul la datele privind sportivii cu statut militar sau special se acordă exclusiv utilizatorilor autorizați, în limitele atribuțiilor funcționale exercitate și doar în măsura în care acesta este necesar pentru îndeplinirea sarcinilor de serviciu.” Prin urmare, această propunere este determinată de necesitatea instituirii unor garanții suplimentare pentru protecția datelor privind sportivii cu statut militar sau special și de prevenire a accesului nejustificat la informații supuse unui regim special de acces. 
5. La pct. 48, se relevă necesitatea completării măsurilor de protecție prin introducerea unui nou subpunct 48.6 cu următorul cuprins: 
,,48.6. instituirea obligativității păstrării jurnalelor de acces (log-uri), care să permită identificarea utilizatorilor, operațiunilor efectuate și momentului accesării datelor.”. Necesitatea completării normei rezultă din importanța asigurării unui mecanism eficient de monitorizare și control al accesului la datele prelucrate în cadrul sistemului informațional. Păstrarea evidențelor de acces va permite identificarea utilizatorilor care au efectuat operațiuni, verificarea legalității acțiunilor întreprinse și investigarea eventualelor incidente de securitate sau cazuri de acces neautorizat la informații. 
6. La pct. 52, se propune completarea normei cu prevederea privind utilizarea mecanismelor de autentificare multifactorială pentru utilizatorii care dețin drepturi de administrare sau acces la date supuse unui regim special de protecție. Propunerea este determinată de necesitatea consolidării măsurilor de securitate ale sistemului informațional și reducerii riscului de acces neautorizat la datele prelucrate, în special la datele cu caracter personal sau la informațiile supuse unui regim special de protecție. Implementarea autentificării multifactoriale ar asigura un nivel suplimentar de securitate și ar contribui la prevenirea compromiterii conturilor de utilizator. 
7. La pct. 53, subpct. 53.1 și 53.2, se propune completarea normei cu stabilirea expresă a termenului în care urmează a fi revocate drepturile de acces la RI formată de SIMDDS, după încetarea raporturilor de muncă/de serviciu ale utilizatorului sau după modificarea atribuțiilor funcționale care nu mai justifică accesul la sistem, de exemplu, cel târziu în termen de o zi lucrătoare de la survenirea circumstanței respective. Necesitatea completării normei rezultă din faptul că proiectul reglementează temeiurile de revocare a drepturilor de acces, însă nu stabilește un termen concret pentru realizarea acestei operațiuni. Instituirea unui termen expres ar contribui la asigurarea aplicării uniforme a prevederii și la diminuarea riscului menținerii nejustificate a accesului la resursa informațională după încetarea raporturilor de muncă/de serviciu sau modificarea atribuțiilor funcționale ale utilizatorului. 
8. La pct. 55, se propune reformularea acestuia prin structurarea normei în subpuncte distincte care să reglementeze separat măsurile de protecție a datelor și condițiile de acces la acestea. Propunerea este determinată de necesitatea delimitării clare a regimului juridic aplicabil datelor aferente sportivilor cu statut militar sau special și a asigurării unei protecții adecvate a informațiilor care beneficiază de un regim special de acces. Astfel, pct. 55 va avea următorul cuprins: 
,,55. Datele aferente sportivilor care dețin statut special sau militar, angajați în structurile de apărare, ordine publică și securitate națională, sunt supuse următorului regim special de protecție și acces: 
55.1. sunt prelucrate și protejate în conformitate cu legislația aplicabilă; 
55.2. accesul la aceste date se acordă exclusiv utilizatorilor autorizați din cadrul Ministerului Educației și Cercetării, Ministerului Apărării, Ministerului Afacerilor Interne și Serviciului de Informații și Securitate, în limitele atribuțiilor funcționale exercitate și doar în măsura în care acesta este necesar pentru îndeplinirea sarcinilor de serviciu; 
55.3. operațiunile de introducere, modificare, vizualizare, export și transmitere a datelor se efectuează exclusiv în limitele drepturilor de acces acordate utilizatorului.”. 
9. Se propune completarea Capitolului VIII „Controlul și responsabilitatea” cu pct. 581 , cu următorul cuprins: 
„581. Posesorul și deținătorul RI formată de SIMDDS asigură efectuarea periodică a auditului de securitate și a evaluărilor de vulnerabilitate ale sistemului informațional, în condițiile legislației aplicabile în domeniul securității cibernetice și al protecției informației”. 
Considerăm că această propunere este necesară pentru verificarea periodică a eficienței măsurilor de securitate implementate, identificarea vulnerabilităților și asigurarea unui mecanism continuu de control al nivelului de protecție a datelor și al resursei informaționale gestionate prin sistem. 
10. Se propune examinarea posibilității asigurării interoperabilității RI formată de SIMDDS cu alte sisteme informaționale și baze de date relevante din domeniul sportului, în vederea preluării automate a informațiilor disponibile și reducerii sarcinii administrative.
	Se acceptă.
Pct. 13 a fost completat la sbp. 3.









Nu se acceptă.
Datele cu acces limitat sunt specificate în Conceptul SIMDS aprobat prin HG 41/2026 la pct. 26.


Se acceptă. 
Pct 22 a fost completat cu cuprinsul menționat.









Se acceptă.
Pct. 34 a fost modificat.









Se acceptă.
Pct. 50 a fost completat.








Se acceptă.
Pct. 54 a fost completat.








Se acceptă.
Pct. 55.1. și 55.2. au fost completate cu normele privind stabilirea expresă a termenului în care urmează a fi revocate drepturile de acces.






Se acceptă.
Pct 57 a fost reformulat.


















Se acceptă. 
Pct. 60 a fost completat.








Se acceptă.
Prevederile au fost reflectate la pct. 46.

	Centrul Național pentru Protecția Datelor cu Caracter Personal
(04-01/2012 din 04.06.2026)
	
	Potrivit art. 11 alin. (3) al Legii nr. 133/2011, la încheierea operațiunilor de prelucrare a datelor cu caracter personal, dacă subiectul acestor date nu și-a dat consimțământul pentru o altă destinație sau pentru o prelucrare ulterioară, acestea vor fi: distruse; transferate unui alt operator, cu condiția ca operatorul inițial să garanteze faptul că prelucrările ulterioare au scopuri similare celor în care s-a făcut prelucrarea inițială; transformate în date anonime și stocate exclusiv în scopuri statistice, de cercetare istorică sau științifică. 
Totodată, art. 23 alin. (3) din Legea nr. 71/2007 cu privire la registre, la expirarea termenului de păstrare a documentelor, acestea pot fi lichidate, dacă legea nu prevede altfel. Articolul 76 alin. (2), lit. c) al Legii nr. 467/2003 cu privire la informatizare și la resursele informaționale de stat, statuează că regulamentele resurselor informaționale urmează să conțină prevederi referitor la procedura de înregistrare, modificare, completare și radiere a datelor. 
În acest context, atragem atenția că proiectul Regulamentului vizat trebuie să cuprindă prevederi privind termenul concret de stocare/păstrare a datelor cu caracter personal și modalitatea de ștergere a acestora din Sistemul menționat.
	Se acceptă.
Proiectul a fost completat la capitolul IV, pct. 27 și 28.

	Agenția de Guvernare Electronică
(3007-182 din 08.06.2026)
	
	1. În conformitate cu art.9 din Legea nr.71/2007 cu privire la registre, la nivel de norme primare, sunt enumerați expres subiecții raporturilor juridice în domeniul registrelor, și anume: 
a) proprietarul registrului; 
b) posesorul registrului; 
c) deținătorul registrului; 
d) registratorul și subregistratorul; 
e) furnizorul datelor registrului; 
f) destinatarul datelor registrului. 
Pentru aducerea în concordanță cu normele respective, din proiectul de Regulament necesită să fie excluse sbp.8.5 și pct.13, întrucât calitatea de utilizatori este caracteristică unui sistem informațional de stat și nu unei resurse informaționale de stat formate de acesta. De altfel, utilizatorii Sistemului informațional de management al datelor din domeniul sportului sunt deja prevăzuți în sbp.17.4. și 21 din Conceptul SIMDDS, aprobat prin Hotărârea Guvernului nr. 41/2026, iar rolurile pe care aceștia le au sunt descrise în capitolele din Concept dedicate spațiului informațional și tehnologic al sistemului, precum și asigurării securității informaționale – ceea ce poate genera o suprapunere normativă și incertitudine privind actul aplicabil. 
2. În scopul aducerii în concordanță cu art.9 lit.e) și f) din Legea nr.71/2007, sbp.8.4 și 8.6, care va deveni pct. 8.5., să se expună în următoarea redacție: „8.4. furnizorii datelor; 
8.5. destinatarii datelor.”. 
3. La pct.11 și pct.12, se constată că aceleași structuri sportive (e.g. școlile sportive – sbp.12.4, cluburile sportive – sbp.12.6) figurează atât ca entități ai căror reprezentanți desemnați au calitatea de registratori (pct.11), cât și ca furnizori de date (pct.12). Potrivit art.13 alin. (1) din Legea nr.71/2007 cu privire la registre, registratorul poate fi o persoană fizică sau juridică, inclusiv un participant la schimbul de date, căreia posesorii registrelor de stat i-au delegat atribuțiile respective de înregistrare, completare sau modificare a datelor obiectului registrului, inclusiv prin intermediul platformei de interoperabilitate. Totodată, conform art.14 alin.(1) din Legea nr.71/2007, furnizor al datelor registrului este persoana fizică sau persoana juridică de drept privat sau public, care prezintă registratorului date despre obiectul registrului în modul stabilit de lege. Considerăm că includerea acelorași entități în ambele categorii, fără delimitarea mecanismului de furnizare (introducere directă versus schimb automatizat prin MConnect), generează ambiguitate. În acest sens, se impune delimitarea clară a celor două categorii: registratori – persoanele desemnate de structurile sportive care introduc datele direct în RI formată de SIMDDS; furnizorii datelor – entitățile care dețin sisteme informaționale ori registre și furnizează date prin MConnect (e.g. Agenția Servicii Publice, Casa Națională de Asigurări Sociale). 
4. La pct.20.2, obligația furnizorului „să asigure conectarea sistemelor informaționale prin canale securizate” este formulată generic. Potrivit Legii nr. 142/2018 cu privire la schimbul de date și interoperabilitate și Hotărârii Guvernului nr. 211/2019 privind platforma de interoperabilitate (MConnect), schimbul de date dintre sistemele informaționale de stat se realizează prin intermediul platformei de interoperabilitate (MConnect). Pentru asigurarea concordanței cu pct.44 din proiect, care prevede deja accesul utilizatorilor externi prin MConnect, propunem expunerea pct. 20.2 în următoarea redacție: „20.2. să asigure schimbul de date prin intermediul platformei de interoperabilitate (MConnect), prin canale securizate;”. 
5. În vederea asigurării consecvenței obiectului de reglementare (RI formată de SIMDDS, iar nu sistemul informațional în sine), propunem revizuirea formulărilor reziduale care vizează „SIMDDS” ori „Sistemul”, și anume: la pct.5, textul „RI formată de SIMDDS este conceput” conține o eroare de acord în gen și se va corecta în „RI formată de SIMDDS este concepută”. la pct.8, textul „Subiecții din domeniul creării, exploatării și utilizării SIMDDS sunt:” se va expune în redacția „Subiecții din domeniul creării, exploatării și utilizării RI formată de SIMDDS sunt:”; Similar, se va verifica întreg textul proiectului pentru eliminarea referirilor reziduale la sistem în locul resursei informaționale. 
6. În conformitate cu art.76 alin.(2) lit.c) din Legea nr.467/2003 cu privire la informatizare și la resursele informaționale de stat, proiectul Regulamentului se va completa cu un nou capitol denumit „Interacțiunea cu furnizorii de date” care să descrie schimbul de date, prin intermediul platformei de interoperabilitate (MConnect), dintre RI formată de SIMDSS și alte resurse informaționale de stat, inclusiv interacțiunea cu sistemele informaționale partajate. Alternativ, proiectul se va completa cu norme de trimitere la pct.28-29 din Conceptul SIMDDS, aprobat prin Hotărârea Guvernului nr. 41/2026 care reglementează aspectele referitoare la schimbul de date și interacțiunea cu sistemele informaționale partajate.
	Se acceptă.
Sbp. 8.5. și pct.13 au fost excluse.

















Se acceptă.
Sbp. au fost modificate.


Se acceptă.
Pct. 12 și 13 au fost revizuite.
















Se acceptă.
Pct. 20.2 a fost modificat.








Se acceptă.
Pct. au fost modificate, la fel și întreg textul proiectului.






Se acceptă.
Proiectul regulamentului a fost completat cu capitolul VII cu norme de trimitere la pct.28-29 din conceptul SIMDDS.

	Serviciul Tehnologia Informației și Securitate Cibernetică
(1.4/1033/26 din 03.06.2026)
	
	Cu referire la proiectul Regulamentului: 
1. La pct. 21, subpct. 21.2. și pct. 22, subpct. 22.2 nu este clar cine exercită rolul de administrator RI, având în vedere faptul că acesta nu se regăsește printre subiecții enumerați la pct. 8 din Regulament. Totodată, potrivit pct. 17, subpct. 17.3 și pct. 21, subpct. 21.2 și 21.3 din Conceptul Sistemului informațional de management al datelor din domeniul sportului, aprobat prin Hotărârea Guvernului nr. 41/2026, sunt deja prevăzuți administratorul tehnic, administratorul structurilor sportive și administratorul național, în calitate de subiecți ai raporturilor juridice privind formarea și exploatarea SIMDS. Prin urmare, în vederea evitării confuziilor, se recomandă utilizarea unei alte noțiuni, precum și indicarea expresă a entității care exercită atribuțiile prevăzute la subpct. menționate. 
2. Pct. 46 se va exclude, întrucât, conform Hotărârii Guvernului nr. 128/2014 privind platforma tehnologică guvernamentală comună (MCloud), pe platformă sunt găzduite sistemele informaționale, și nu resurse informaționale. Mai mult, prevederile privind găzduirea SIMDSS sunt deja reglementate în Conceptul Sistemului informațional de management al datelor din domeniul sportului, aprobat prin Hotărârea Guvernului nr. 41/2026.
Referitor la Nota de fundamentare: 
3. La compartimentul 3, subpct. 3.1., din cuprinsul alin. 4, se va exclude textul „ precum și găzduirea resursei informaționale pe platforma tehnologică guvernamentală comună (MCloud)” din considerentele enunțate supra;
4. La compartimentul 4, subpct. 4.2. se va exclude textul „Posesorul sistemului urmează să estimeze și să prezinte Instituției Publice „Serviciul Tehnologia Informației și Securitate Cibernetică” resursele TI necesare pentru găzduirea sistemului pe platforma tehnologică guvernamentală comună (MCloud), în conformitate cu Hotărârea Guvernului nr. 128/2014 privind platforma tehnologică guvernamentală comună (MCloud). În baza estimărilor se vor planifica și se vor aloca resursele TI necesare. Urmare a dării în exploatare a sistemului, Posesorul va încheia cu Administratorul tehnic Acordul privind administrarea tehnică și menținerea sistemului, care va include activitățile minime privind administrarea tehnică și menținerea RSC, precum și volumul acestora. În baza Acordului vor fi estimate cheltuielile pentru administrarea tehnică care urmează a fi acoperite din bugetul de stat, prin alocarea anuală a resurselor financiare Instituției Publice „Serviciul Tehnologia Informației și Securitate Cibernetică”, de către fondator.”, ținând cont de cele expuse supra, precum și de faptul că prevederile respective au fost deja incluse în Nota informativă la proiectul Conceptului Sistemului informațional de management al datelor din domeniul sportului.
	Se acceptă.
Subiecții raporturilor juridice în domeniul creării, exploatării și utilizării RI formată de SIMDDS au fost revizuiți.






Se acceptă.
Pct. 46 a fost eliminat.






Se acceptă.
Textul a fost exclus.

Se acceptă.
Textul a fost exclus.


	Ministerul Finanțelor
(07/1-03/78/911 din 11.06.2026)
	
	La proiectul hotărârii Guvernului 
Proiectul de hotărâre necesită a fi corelat, sub aspectul succesiunii logice și al tehnicii legislative, cu prevederile Hotărârii Guvernului nr. 41/2026 cu privire la aprobarea Conceptului Sistemului informațional de management al datelor din domeniul sportului. 
În forma actuală, textul proiectului trece direct la aprobarea Regulamentului, evitând să reflecte legătura juridică directă cu actul de delegare și de aprobare a creării sistemului. 
Atenționăm că, potrivit pct. 4 din Hotărârea Guvernului nr. 41/2026, Guvernul a stabilit în mod expres sarcina imperativă ca Ministerul Educației și Cercetării, în termen de opt luni de la data intrării în vigoare, să elaboreze și să prezinte Guvernului spre aprobare proiectul Regulamentului resursei informaționale. Această etapă desăvârșește, din punct de vedere al circuitului juridic, materializarea ca obiect de drept a sistemului a cărui creare a fost aprobată prin actul nominalizat. 
Întru respectarea rigorilor de tehnică legislativă consacrate la art. 55 alin. (1) din Legea nr. 100/2017 cu privire la actele normative, în cazul în care un proiect de act normativ este elaborat în executarea sau în strânsă legătură cu o noțiune dintr-un alt act în vigoare, se face trimitere expresă la actul normativ care o conține. 
Prin urmare, se propune ca în preambulul proiectului de hotărâre, alături de normele de nivel superior din Legea nr. 467/2003, să fie introdusă trimiterea expresă la actul de delegare a competenței, utilizând ca exemplu următoarea formulă: 
„în vederea executării prevederilor pct. 4 din Hotărârea Guvernului nr. 41/2026 cu privire la aprobarea Conceptului Sistemului informațional de management al datelor din domeniul sportului, Guvernul HOTĂRĂȘTE:”
Totodată, proiectul de hotărâre necesită a fi completat cu un punct nou, cu următorul cuprins: 
„Cheltuielile pentru administrarea, suportul tehnic și dezvoltarea Sistemului informațional de management al datelor din domeniul sportului se vor efectua din contul și în limitele mijloacelor financiare aprobate anual autorităților și instituțiilor implicate precum și din alte surse neinterzise de lege.” 
Această propunere este argumentată prin faptul că, deși Hotărârea Guvernului nr. 41/2026 cu privire la aprobarea Conceptului sistemului dat prevede o sursă de finanțare (la pct. 3), respectiva normă produce efecte juridice strict pentru „realizarea prevederilor hotărârii” (adică pentru etapa de proiectare și aprobare a creării). Regulamentul, fiind un act normativ distinct care guvernează etapa de exploatare și funcționare curentă, necesită o bază legală proprie în dispozitiv pentru efectuarea și planificarea cheltuielilor pe termen mediu și lung. 
Mențiunile din Nota de fundamentare privind solicitările pentru Cadrul Bugetar pe Termen Mediu (2027–2029) sau eventuala acoperire a costurilor din subprogramul 8602 „Sport” prin redistribuire internă au un caracter pur informativ și nu substituie norma imperativă din dispozitivul actului. 
Având în vedere că Nota de fundamentare recunoaște scenariul în care mijloacele financiare suplimentare ar putea să nu fie alocate la CBTM, includerea acestei clauze în corpul hotărârii este indispensabilă. Aceasta va oferi Ministerului Educației și Cercetării baza legală permanentă și univocă pentru a efectua redistribuiri bugetare interne și pentru a asigura plățile în temeiul Acordului privind administrarea tehnică și mentenanța sistemului, care urmează a fi încheiat cu administratorul tehnic (Instituția Publică „Serviciul Tehnologia Informației și Securitate Cibernetică”, în continuare – STISC), asigurând totodată conformitatea cu rigorile auditului public. 
La Nota de fundamentare 
Nota de fundamentare necesită a fi completată în mod obligatoriu la secțiunea introductivă (privind condițiile ce au impus elaborarea proiectului actului normativ) cu reflectarea istoricului normativ și a trasabilității procesului de legiferare. 
Se constată că în textul Notei de fundamentare nu se face nicio mențiune cu privire la existența Hotărârii Guvernului nr. 41/2026 cu privire la aprobarea Conceptului Sistemului informațional de management al datelor din domeniul sportului și, în special, la pct. 4 din aceasta, care constituie temeiul juridic direct și motivul de fapt pentru inițierea prezentului proiect de către Ministerul Educației și Cercetării. Această omisiune contravine rigorilor de fundamentare a actelor normative. 
Pentru o informare corectă și completă a membrilor Guvernului, Nota de fundamentare trebuie să specifice expres că elaborarea prezentului Regulament reprezintă executarea întocmai și în termen a obligației stabilite prin Hotărârea Guvernului nr. 41/2026. 
Prin urmare, se propune completarea compartimentului respectiv al Notei de fundamentare cu indicarea clară a faptului că proiectul a fost elaborat în temeiul și pentru realizarea pct. 4 din Hotărârea Guvernului nr. 41/2026. Totodată, potrivit prevederilor compartimentului 4.2, în baza Acordului încheiat între posesorul sistemului (Ministerul Educației și Cercetării) și administratorul tehnic (STISC), cheltuielile necesare pentru administrarea tehnică urmează a fi acoperite din bugetul de stat, prin alocarea anuală a resurselor financiare către STISC de către fondator. 
În acest sens, atragem atenția că, reieșind din prevederile Legii nr. 100/2017 cu privire la actele normative, Nota de fundamentare urmează să descrie impactul economicofinanciar, cu indicarea expresă a cheltuielilor (bugetare și nebugetare), precum și a surselor de acoperire a acestora. 
Respectiv, în vederea evitării aprobării unui act normativ fără sursă de finanțare identificată, se propune completarea pct. 4.2 cu informații privind costurile estimative aferente implementării și funcționării Sistemului informațional de management al datelor din domeniul sportului, inclusiv cheltuielile de administrare tehnică a sistemului de către STISC, precum și cu indicarea surselor de acoperire a acestora. În acest sens, urmează a fi specificat că cheltuielile aferente administrării tehnice vor fi acoperite în limita alocațiilor bugetare aprobate prin legile bugetare anuale pentru Cancelaria de Stat, la subprogramul bugetar 0303 „e-Transformare a Guvernării”, iar cheltuielile aferente implementării sistemului vor fi suportate din sursele prevăzute în bugetul Ministerului Educației și Cercetării.
	























Se acceptă. Preambulul PHG a fost completat.



Se acceptă.
Prevederile au fost reflectate la pct. 3.






















Se acceptă.
Nota de fundamentare a fost completată cu referire la Hotărârea Guvernului nr. 41/2026, în executarea căreia a fost elaborat proiectul, precum și cu informații privind costurile estimate și sursele de finanțare aferente implementării și administrării tehnice a sistemului.



	Ministerul Apărării
(11/875 din 03.06.2026)
	
	Lipsa obiecțiilor și propunerilor.
	

		Expertizare

	Ministerul Justiției
(04/1-7776 din 13.07.2026)
	
	În contextul notei de fundamentare, proiectul hotărârii Guvernului menționate a fost elaborat în temeiul art. 22 lit. d) din Legea nr. 467/2003 cu privire la informatizare și la resursele informaționale de stat. 
Totodată, proiectul a fost elaborat în vederea realizării acțiunii nr. 24 din Programul național de aderare pentru anii 2025–2029, aferentă Clusterului 3, Capitolul 26 „Educație și cultură”, precum și a acțiunii 7.8 din Planul de acțiuni al Ministerului Educației și Cercetării pentru anul 2026, care prevede aprobarea Regulamentului Sistemului informațional în domeniul sportului.
La forma actuală a proiectului supus examinării, menționăm că textul acestuia este susceptibil de îmbunătățiri în privința redactării și al normelor de tehnică legislativă. 
Pct. 9 nu este corelat cu pct. 17 din Conceptul Sistemului informațional de management al datelor din domeniul sportului aprobat, prin Hotărârea Guvernului nr. 41/2026 în ceea ce privește categoriile de subiecți. Astfel, proiectul stabilește drept subiecți proprietarul, posesorul și deținătorul, registratorii, furnizorii datelor și destinatarii datelor, or, Conceptul prevede proprietarul, posesorul și deținătorul, administratorul tehnic și utilizatorii. În vederea asigurării concordanței actelor normative, prevederile proiectului urmează a fi revizuite și corelate cu Conceptul nominalizat. 
La sbp.18.9, norma necesită revizuire sub aspectul clarității și preciziei redactării. Sintagma „să nu permită transmiterea datelor de acces către alte persoane” nu exprimă în mod direct obligația ce revine registratorului, fiind susceptibilă de interpretări. Se consideră necesară reformularea prevederii astfel încât obligația să fie enunțată explicit și neechivoc, prin instituirea obligației registratorului de a nu divulga și nu transmite datele de acces altor persoane, precum și de a respecta cerințele de securitate și protecție aferente contului de utilizator. 
Se atenționează că dispoziția de la sbp. 22.1 nu derivă efectiv din norma generală de la pct. 22. În acest sens, se impune reformularea textului în vederea asigurării corelării normative. Aceeași observație este valabilă și pentru sbp. 54.1 și 60.1. 
La pct. 46, textul „Conceptul Sistemului informațional de management al datelor din domeniul sportului, aprobat prin Hotărârea Guvernului nr. 41/2026” urmează a fi revizuit, întrucât la pct. 24 s-a prevăzut utilizarea termenului „Concept”. Prin urmare, la pct. 46 se va utiliza denumirea abreviată „Concept”, în vederea asigurării consecvenței terminologice în cuprinsul actului normativ.
	Nu se acceptă.
Subiecții prevăzuți la pct. 9 din proiectul Regulamentului sunt stabiliți în conformitate cu art. 9 din Legea nr. 71/2007 privind registrele și vizează raporturile juridice aferente resursei informaționale. Administratorul tehnic și utilizatorii țin de Sistemul informațional (SIMDDS) și sunt deja reglementate prin Conceptul aprobat prin Hotărârea Guvernului nr. 41/2026, astfel încât includerea lor în Regulamentul RI ar genera o dublare normativă.
Se accceptă.
Sbp. 18.9. a fost reformulat.




Se acceptă. 
Pct. 22, 54 și 60 au fost restructurate.

Se acceptă.
La pct.46 a fost utilizată denumirea abreviată Concept, stabilită la pct.24.

	Centrul Național Anticorupție
(06/2/12273 din 08.07.2026)
	
	Proiectul hotărîrii Guvernului cu privire la aprobarea Regulamentului resursei informaționale formate de Sistemul informațional de management al datelor din domeniul sportului a fost elaborat de către Ministerul Educației și Cercetării, în scopul instituirii cadrului normativ necesar pentru organizarea, funcționarea și administrarea unei resurse informaționale de stat integrate, destinate evidenței și gestionării datelor din domeniul educației fizice și sportului. 
În cadrul procesului de elaborare au fost respectate prevederile legale cu privire la transparența în procesul decizional și proiectul corespunde normelor de tehnică legislativă. 
Proiectul corespunde interesului public general, deoarece va contribui la executarea pct. 4 din Hotărîrea Guvernului nr. 41/2026 cu privire la aprobarea Conceptului Sistemului informațional de management al datelor din domeniul sportului.
	

	Serviciul Tehnologia Informației și Securitate Cibernetică
(1.4/1187/26 din 25.06.2026)
	
	Referitor la Nota de fundamentare, la compartimentul 3, subpct. 3.1., din cuprinsul alin. 4, reiterăm necesitatea excluderii textului „precum și găzduirea resursei informaționale pe platforma tehnologică guvernamentală comună (MCloud)” întrucât conform Hotărârii Guvernului nr. 128/2014 privind platforma tehnologică guvernamentală comună (MCloud), pe platformă sunt găzduite sistemele informaționale, și nu resurse informaționale. Mai mult, prevederile privind găzduirea SIMDS sunt deja reglementate în Conceptul Sistemului informațional de management al datelor din domeniul sportului, aprobat prin Hotărârea Guvernului nr. 41/2026. Deși această obiecție expusă și anterior, a fost acceptată în Sinteza obiecțiilor și propunerilor, în Nota de fundamentare a fost omisă operarea modificărilor de rigoare.
	Se acceptă.
[bookmark: _GoBack]Nota de fundamentare a fost completată/corectată, fiind exclus, la compartimentul 3, subpct.3.1, alin.4, textul referitor la găzduirea resursei informaționale.

	Centrul Național pentru Protecția Datelor cu Caracter Personal
(04-01/2339 din 06.07.2026)
	
	Lipsa obiecțiilor și propunerilor.
	

	Ministerul Afacerilor Interne
(30/2583 din 26.06.2026)
	
	Lipsa obiecțiilor și propunerilor.
	

	Ministerul Finanțelor
	
	Lipsa obiecțiilor și propunerilor.
	



